ร้านเจ๊ตู่ ขนมจีน เป็นร้านดังของอำเภอหลังสวนครับ ตั้งอยู่ตรงสามแยกริมทางรถไฟใกล้กับสถานีรถไฟหลังสวน จอดรถริมถนนหน้าร้านได้เลย ช่วงเที่ยงๆกลางวันลูกค้าเยอะครับ ทั้งนั่งที่ร้านหรือซื้อกลับบ้าน ที่ร้านมีหมูสะเต๊ะด้วยครับ

ตอนที่ผมไปมีแกงให้เลือกราดแค่ 2 อย่างคือ แกงไก่กับน้ำพริก สามารถราดผสมกันได้ ส่วนผักเครื่องเคียงก็ใส่ชามกับถาดให้เลือกหยิบทานกันได้เลย เช่น ใบมะม่วง ถั่วงอก ผักเสี้ยน

บรรยากาศร้านเย็นสบายน่านั่ง แต่งสวนได้ร่มรื่นดีครับ ห้องน้ำสะอาด

ใครแวะมาหลังสวนหรืออยู่ที่นี่ลองมาทานดูนะครับ